กรุงเทพประกันชีวิตเปิดระบบบริการออนไลน์
กรุงเทพประกันชีวิต เปิดตัว “ระบบบริการลูกค้าออนไลน์” 
4 มี.ค. 2560

คุณเรืองศักดิ์ ปัญญาบดีกุล ผู้ช่วยผู้จัดการใหญ่อาวุโส สายการตลาด บริษัท กรุงเทพประกันชีวิต จำกัด (มหาชน) หรือ BLA เปิดเผยว่า ในปัจจุบันนี้การค้นหาข้อมูลข่าวสารต่างๆ ผ่านช่องทางออนไลน์นั้นเป็นสิ่งสำคัญและจำเป็นมากเพื่อเพิ่มความสะดวกสบายให้กับลูกค้าผู้ใช้บริการและผู้ลงทุน โดยเปิด “ระบบบริการลูกค้าออนไลน์” เพื่อเพิ่มความรวดเร็วในการอัพเดทข้อมูลส่วนตัวกับลูกค้าและผู้ลงทุนที่วางแผนการเงินกับกรุงเทพประกันชีวิต
โดยผู้ใช้บริการสามารถแก้ไขข้อมูลส่วนตัว ตรวจสอบข้อมูลกรมธรรม์และสถานะต่างๆ ยื่นคำร้อง ขอหนังสือรับรองออนไลน์ ตรวจสอบข้อมูลการเรียกร้องด้านสินไหม สมัครหรือตรวจสอบสิทธิประโยชน์ และรายละเอียดโรงพยาบาลคู่สัญญาต่างๆ รวมทั้งสามารถตรวจสอบสถานการณ์ลงทุนในกองทุนต่างๆ ได้ง่ายๆ เพียงปลายนิ้ว ช่องทางนี้เป็นการเพิ่มความสะดวก และความรวดเร็ว ให้แก่ผู้ลงทุนสามารถตรวจสอบข้อมูลส่วนตัว ข้อมูลกรมธรรม์ ข้อมูลการลงทุนและนำไปวิเคราะห์การลงทุนต่างๆ ของตัวเองได้ง่ายขึ้น